Diari Oficial de la Generalitat Valenciana


Sumari del DOGV 8299, del 21-05-2018 (2018/4953)

RESOLUCIÓ de 17 de maig de 2018, de la Presidència de la Generalitat, per la qual es fan públics els crèdits que han de finançar les ajudes convocades mitjançant la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel PO FEDER de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4953


Data del document
:   17-05-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * administració local
    * ajuda pública

RESOLUCIÓ de 17 de maig de 2018, de la Presidència de la Generalitat, per la qual es fan públics els crèdits que han de finançar les ajudes convocades mitjançant la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible susceptibles de cofinançament pel PO FEDER de la Comunitat Valenciana 2014-2020. [2018/4953]  
  
  
La convocatòria efectuada per Resolució de 20 de novembre de 2017, de la Presidència de la Generalitat, va ser tramitada amb caràcter anticipat de conformitat amb el que es disposa en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'Ordre de 26 de setembre de 1994, sobre tramitació anticipada d'expedients de despesa de la Conselleria d'Economia i Hisenda.  
L'apartat segon de la indicada resolució estableix en el punt 2 que «la convocatòria l'import de la qual puja a 7.320.000 ?, té caràcter plurianual i aquest es distribueix entre els exercicis pressupostaris 2018 i 2019 en les quanties i a càrrec de les línies pressupostàries que anualment es determinen en el corresponent pressupost de la Generalitat i que seran objecte de publicació anual mitjançant resolució de la Presidència de la Generalitat».  
Per l'Acord de 20 d'abril de 2018, del Consell (DOGV 8282, 26.04.2018) s'autoritza una generació de crèdits entre els quals s'inclou el corresponent a la línia S0698 denominada «Ajudes destinades al foment d'implementació de plans de mobilitat urbana sostenible», per un import de 3.500.000 ?.  
En aplicació del que estableix l'apartat segon de la Resolució de 20 de novembre de 2017, de la Presidència de la Generalitat, es procedeix a fer públics l'import i la línia pressupostària a càrrec de la qual s'assignen per a l'exercici 2018 les ajudes convocades per la resolució esmentada.  
Per a l'exercici 2019, es consignarà en el pressupost de la Generalitat un import de 2.200.000 - per a finançar els projectes locals d'actuació destinats a la mobilitat urbana sostenible, l'execució dels quals finalitze en aquesta anualitat.  
En virtut del que s'ha exposat, i fent ús de les facultats que s'estableixen en el Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, i d'acord amb el que s'estableix en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Primer  
Fer públic l'import de 3.500.000 - destinat a finançar les ajudes convocades per la Resolució de 20 de novembre de 2017, de la Presidència de la Generalitat, per a l'exercici pressupostari 2018, a càrrec del capítol VII, línia de subvenció amb codi S0698 del programa 43.42.88.227.29, Administració local i organització territorial del Consell.  
  
Segon  
Consignar en el pressupost de la Generalitat per a l'exercici 2019 un import de 2.200.000 - per a finançar els projectes locals d'actuació dels municipis de la Comunitat Valenciana de foment de la mobilitat urbana sostenible, l'execució dels quals finalitze en aquesta anualitat.  
  
València, 17 de maig de 2018.- El president de la Generalitat, p, d. (R 12.02.2016, del president de la Generalitat; DOGV 17.02.2016), el secretari autonòmic de Presidència: Andreu Ferrer Bautista.